ກອງປະຊຸມຄັ້ງທີ 207 ຂອງສະພາບໍລິຫານ IPU ໄດ້ດຳເນີນດ້ວຍຮູບການຖ່າຍທອດສົດ ເປັນເວລາ 2 ວັນ, ນັບແຕ່ວັນທີ 24-25 ພຶດສະພາປີ 2021 ເພື່ອປຶກສາຫາລື ແລະ ຕັດສິນບັນຫາຕ່າງໆທີ່ກ່ຽວຂ້ອງກັບການດຳເນີນງານຂອງ IPU ເຊິ່ງເປັນອົງການຮ່ວມມືລະຫວ່າງລັດຖະສະພາລະຫວ່າງຊາດທີ່ໃຫຍ່ທີ່ສຸດໃນໂລກ.
ທີ່ກອງປະຊຸມ, ບັນດາສະມາຊິກໄດ້ພິຈາລະນາ, ຮັບຮອງເອົາ: ໂຄງການດຳເນີນງານກອງປະຊຸມ; ວິໄສທັດປະທານ IPU ແລະ ບົດລາຍງານການເຄື່ອນໄຫວຂອງປະທານ IPU ນັບແຕ່ກອງປະຊຸມ 206 ຂອງສະພາບໍລິຫານ… ກໍ່ທີ່ກອງປະຊຸມ, ກໍ່ໄດ້ເລືອກຕັ້ງສະມາຊິກຄະນະບໍລິຫານ ແລະ ບັນດາອົງການອື່ນໆຂອງ IPU ຕື່ມອີກ.
ໃນມື້ໄຂກອງປະຊຸມ, ບັນດາສະມາຊິກປາດຖະໜາວ່າ ປະທານ IPU ມີບັນດາແຜນການຢ່າງລະອຽດ ເພື່ອນຳ IPU ກາຍເປັນອົງການທີ່ເຂັ້ມແຂງກ່ວາ, ຮັບມືກັບບັນດາການຜັນແປຂອງໂລກລະບາດໃຫ້ເປັນຢ່າງດີກວ່າ; ພັດທະນາລັດທິຫຼາຍຝ່າຍ, ພັດທະນາ IPU ແລະ ການພົວພັນຄູ່ຮ່ວມມືລະຫວ່າງ IPU ແລະ ສະຫະປະຊາຊາດ, ມີການກະທຳຢ່າງແຮງກວ່າໃນບັນດາບັນຫາທົ່ວໂລກ.
ແລະ ກໍ່ໃນຕອນຄ່ຳວັນທີ 25 ພຶດສະພາ, ຕາມເວລາຮ່າໂນ້ຍ, ຄະນະຄະນະບໍລິຫານງານສະຫະພັນລັດຖະສະພາໂລກ (IPU) ໄດ້ສືບຕໍ່ມື້ເຮັດວຽກທີວາລະທີ 2 ໃນກອງປະຊຸມຖ່າຍທອດສົດຄັ້ງທີ 207 ເພື່ອກວດກາຄືນບັນດາເອກະສານລາຍງານການເງິນ, ຄາດຄະເນງົບປະມານ, ໂຄງການເຮັດວຽກຂອງ IPU ໃນເວລາທີ່ຈະມາເຖິງ, ກວດກາບົດລາຍງານການປັບປຸງໃໝ່ ກ່ຽວກັບສະພາບການຈັດຕັ້ງປະຕິບັດພ້ອມທັງການປະເມີນຄືນໃໝ່ຂອງຍຸດທະສາດ IPU.
ສະພາບໍລິຫານໄດ້ກວດກາ ແລະ ຮັບຮອງເອົາບົດລາຍງານຜົນການເງິນສຳລັບປີ 2020 ແລະ ໄດ້ອະນຸມັດລາຍຈ່າຍໃນໄລຍະທີ່ຈະມາເຖິງ. ໂດຍສະເພາະ, ລາຍຈ່າຍທີ່ກຳລັງຈະມາເຖິງຂອງ IPU ຈະສຸມໃສ່ເຂົ້າໃນກິດຈະກຳຕ່າງໆ ເພື່ອຈັດຕັ້ງປະຕິບັດເປົ້າໝາຍການພັດທະນາແບບຍືນຍົງ, ສົ່ງເສີມຄວາມສະເໝີພາບລະຫວ່າງຍິງ - ຊາຍ, ແລະ ຟື້ນຕົວຈາກການລະບາດຂອງພະຍາດ COVID-19.
ຄຳຮຸ່ງ